SYMC เศร้า กำไร Q2/60 ลดลง 20.83% มาที่ 20.30 ลบ. หลังต้นทุนขาย-ค่าใช้จ่ายพุ่ง
SYMC เศร้า กำไร Q2/60 ลดลง 20.83% มาที่ 20.30 ลบ. จากปีก่อนมีกำไร 25.64 ลบ. หลังต้นทุนขาย-ค่าใช้จ่ายพุ่ง ขณะที่งวด 6 เดือนแรกมีกำไร 48.00 ลบ. เพิ่มขึ้น 30.69% จากปีก่อนมีกำไร 36.73 ลบ.
9 ส.ค. 2560

บริษัท ซิมโฟนี่ คอมมูนิเคชั่น จำกัด (มหาชน) หรือ SYMC รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทมีรายได้รวมจำนวน 359.81 ล้านบาท เพิ่มขึ้นจากช่วงเดียวกันของปีก่อน 12.04 ล้านบาท หรือร้อยละ 3.5 และครึ่งปีแรก 2560 มีรายได้รวมจำนวน 723.58 ล้านบาท เพิ่มขึ้นจากช่วงเดียวกันของปีก่อน 51.34 ล้านบาท หรือร้อยละ 7.6 ด้านต้นทุนบริหารและขายยังคงเพิ่มขึ้นจากค่าเสื่อมราคาโครงข่ายที่สูงขึ้น
ส่วนค่าใช้จ่ายในการขายเพิ่มขึ้นจากการจัดกิจกรรมทางการตลาด ส่งผลให้กำไรสุทธิในไตรมาส 2/2560 มีจำนวน 20.30 ล้านบาท หรืออัตรากำไรสุทธิร้อยละ 5.6 กำไรสุทธิเมื่อเทียบกับช่วงเดียวกันของปีก่อนลดลง 5.34 ล้านบาท ส่วนครึ่งปีแรก 2560 มีกำไรสุทธิจำนวน 48.00 ล้านบาท เพิ่มขึ้นจากครึ่งปีแรกของปีก่อน 11.27 ล้านบาท หรือเพิ่มขึ้นร้อยละ 30.7